OLUMARACHI

Esie ndeebulwa bumarachi khurula lukongo lwa Bukati. Abebusi bange nende abakofu befu Nyasaye yarura bumarachi. Khandi yaruberesia lulomaloma olulangibwa mbari olumarachi.Kata khu somero nomanomanga olumarachi khubera kata mama wange mukhesianga mulumarachi.



Mulukongo luefu abana bosi batsitsanga khusomero ni basomesi bababoleranga mbari beefuale ebilaro nende tsisokisi nibatsia musikuli.Khusaba abakofu befu barukhonye khunyola ebindu ebio ebia khuefuala nikgutsa musikuli.



Esie inono yange ni Nafoyo. Inono ya maama wange nende kata baba wange bosi ni Nafoyo.Musisomero omwana yaandeba mbari nawe obulanga inono nesie muboorera mbari esie nende abebusi bange khuri abafofoyo.




OLUMARACHI

Esie ndulanga mkongolo. Baba ni mu mubonwe naye mama ni namucheka khurula Lukhari. Bikha bindi niindula musomero nitsanga mudala risaa ekhumi nende rilala. Njilanga mudala niinjosia ebindu bilari bilafu. Mama Narula khuaya riani amboreranga njie khumwalo ngame amatsi ka khudekhera. . Ninjia khumwalo khurera amatsi ndolanga ingangarira eya mulusuairi ilangwangwa mbari itivi.



Mama afunanga siboko khumwanda ni yetsa anjira mumwala nakhuya biboko khubirenge niinjirukha mpaka mudala mpaka njibirira sibuyu mumualo. Mama akalukhanga nange mbukula sapatu khutsia mubafu khuesinga, niindula khuisingandeebakhanga amafura.khane mamange abetsanga amarire khufuna siboko yeenya khukhuya. Olwa nyingira sa munyumba ni mama andira mukhono naatsaka khuukhuya biboko. Ndiranga lakini abulao owitsa khukhonya nende khukania mama arekhe khukhuya. Kukhu yetsanga naafungula muriango ni akania mama arekhe khukhuya.



Mama yaamberesia amapesa njie ngule omena. Ndabukula mapesa ni njiatsimbiro tsia amakana. Khubera ndamanya mbari allakhuya khandi  niinjeleba. Ndabukula ibagi eya uhuru mana niinjia tsimbiro khukula omena bwa khuria sapa.